

## Bilješke uz financijske izvještaje

Javne ustanove Nacionalni park Brijuni

# za razdoblje od 01. siječnja – 31. prosinca 2024. godine

Brijuni, siječanj 2025

**U V O D**

Javna ustanova Nacionalni park Brijuni osnovana je s ciljem zaštite, promicanja, održavanja i prezentiranja osobito zaštićenog područja Brijuni, koja uz djelatnost zaštite prirodne i kulturne baštine obavlja i ugostiteljsko-turističku djelatnost i koja je sa svom svojom pokretnom i nepokretnom imovinom u vlasništvu Republike Hrvatske.

Osnovna djelatnost Ustanove je :

1. djelatnost zaštite, održavanja i promicanja (prezentacija) kulturne i prirodne baštine na području Nacionalnog parka Brijuni, a koja se obavlja i organizira sukladno propisima o zaštiti prirode, o zaštiti spomenika kulture i propisima o muzejskoj djelatnosti,
2. ugostiteljsko-turistička djelatnost, čiji je krajnji cilj također u funkciji zaštite kulturne i prirodne baštine Nacionalnog parka

Primarna neprofitna djelatnost Ustanove je zaštitna djelatnost s opredjeljenjem da se pri obavljanju ugostiteljsko-turističke djelatnosti mora poštivati granica opterećenja kapaciteta da se ne bi ugrozile neprocjenjive prirodne, kulturne i povijesne vrijednosti, sve aktivnosti Ustanove u razdoblju od siječnja do prosinca 20120. godine bile su usmjerene ka realizaciji primarnih zadataka zaštite i očuvanja prirodnih, kulturnih i povijesnih dobara sve u skladu s Planom upravljanja i Godišnjim programom zaštite, održavanja i promicanja Nacionalnog parka Brijuni.

Temeljni oblici ustrojstva i načina rada Ustanove su službe u kojima se obavljaju funkcije procesa rada i poslovanja Ustanove, te ostvaruje zaštita, održavanje i promicanje prirodne i kulturne baštine Nacionalnog parka kao i ugostiteljsko turistička djelatnost i to:

* **Ured ravnatelja**
* **Odjel stručnih poslova zaštite, održavanja, očuvanja i korištenja Nacionalnog parka**
* Odsjek za zaštitu biljnih vrsta
* Odsjek za zaštitu životinjskih vrsta
* Odsjek za zaštitu kulturnih dobara
* **Odjel čuvara prirode**
* **Odjel za ugostiteljsko turističku djelatnost**
* Odsjek hotelskog smještaja
* Odsjek ugostiteljstva
* **Odjel za turizam**
* Odsjek za izlete
* Odsjek za sport i rekreaciju
* **Odjel za promidžbu i prodaju**
* **Odjel za financijsko računovodstvene poslove i nabavu**
* Odsjek za financijsko računovodstvene poslove
* Odsjek nabave i skladišta
* **Odjel održavanja i prijevoza**
* Odsjek za održavanje objekata i opreme
* Odsjek za interni prijevoz
* Odsjek za informatiku i telekomunikacije
* **Odjel pravnih, kadrovskih i općih poslova**
* **Odjel za pripremu i provedbu projekata**
* **Odjel za sigurnost i zaštitu na radu**

Pregled ostvarenih rezultata poslovanja Javne ustanove Nacionalni park Brijuni za razdoblje od siječnja do prosinca 2024. godine iskazan je u nastavku Bilješki uz financijske izvještaje.

**BILJEŠKE UZ FINANCIJSKE IZVJEŠTAJE**

**JAVNE USTANOVE NACIONALNI PARK BRIJUNI**

**ZA RAZDOBLJE SIJEČANJ - PROSINAC 2024. GODINE**

Financijski izvještaji Ustanove za razdoblje od siječnja do prosinca 2024. godinu sačinjeni su sukladno odredbama Pravilnika o proračunskom računovodstvu i Računskom planu te Pravilnika o financijskom izvještavanju u proračunskom računovodstvu.

**Bilješka br. 1.: Bilješke uz Izvještaj o prihodima i rashodima u 2024. godini**

**Bilješka br. 1.1. - Prihodi poslovanja**

U financijskim izvještajima Javne ustanove Nacionalni park Brijuni prihodi poslovanja su, sukladno članku 20. Pravilnika o proračunskom računovodstvu i Računskom planu (NN 124/2014), priznati temeljem modificiranog načela nastanka događaja u onom izvještajnom razdoblju u kojem su postali raspoloživi i mjerljivi.

Javna ustanova “Nacionalni park Brijuni” u razdoblju siječanj-prosinac 2024. godine ostvarila je ukupni prihod u iznosu od 12.324.401,87 EUR što je za 9,13% odnosno 1.031.525,87 EUR više od ostvarenih ukupnih prihoda u 2023. godini.

U razdoblju od siječnja do prosinca 2024. godine Ustanova je ostvarila 12.311.729,87 EUR prihoda od poslovanja što je za 9,14% više u odnosu na ostvarene u 2023. godini. Ostvarena je sljedeća struktura prihoda poslovanja:



**Šifra 63**

#### Pomoći iz inozemstva i od subjekata unutar općeg proračuna

Prihodi iskazani na šifri 63 u iznosu 468.282,62 EUR odnose se na:

* sredstva primljena za provedbu projekta Interreg Euro-MED Programme, 2021 - 2027 g. MPA4Change u iznosu 800,00 EUR za tekuće pomoći
* sredstva primljena od strane Fonda za zaštitu i energetsku učinkovitost za refundaciju prihvatljivih troškova nastalih temeljem provedbe projekta očuvanja periske u Sjevernom Jadranu u iznosu 43.065,25 EUR, provedbu projekta sanacije postojećih puteva i prometnica na Velikom Brijunu u iznosu 214.140,50 EUR, provedbu projekta financiranja izrade projektne dokumentacije za projekt obnove Vile Kupelwieser u iznosu od 61.559,73 EUR i provedbu projekta financiranja izrade projektne dokumentacije uređenje okoliša na otoku Mali Brijun u iznosu 8.800 EUR za nadoknadu tekućih troškova. Sredstva primljena od HZMO-a, HZZ-a i HZZO-a odnose se na potpore isplaćene za Mjeru stalni sezonac u iznosu od 1.416,24 EUR
* Prijenose između proračunskih korisnika istog proračuna u iznosu 138.500,90 EUR koja se odnose na:

Tekuće pomoći odnosno prijenose između proračunskih korisnika iskazane u iznosu 45.360,54 EUR. Tekuće pomoći odnose se na tekuće prijenose između proračunskih korisnika istog proračuna i to prijenose Agencije za plaćanje u poljoprivredi, ribarstvu i ruralnom razvoju u iznosu 1.322,53 EUR, prijenos sredstava iz Zajedničkih sredstava Ministarstva gospodarstva za projekt Divlji oprašivači u iznosu 42.449,41 EUR i prijenos sredstva za projekt Oporavilište za divlje životinje u iznosu 1.588,60 EUR.

Kapitalne pomoći odnosno prijenosi između proračunskih korisnika iznose 68.921,60 EUR. Navedeni kapitani prijenosi između proračunskih korisnika istog proračuna čine refundacije Ministarstva kulture i medija za sanaciju Torpedo baterije na Malom Brijunu u iznosu 49.968 EUR, prijenos sredstava iz Zajedničkih sredstava Ministarstva gospodarstva za projekt Divlji oprašivači u iznosu 18.953,60 EUR.

Tekući prijenosi između proračunskih korisnika istog proračuna temeljem prijenosa EU sredstava čine sredstva uplaćena od strane Agencije za plaćanja u poljoprivredi, ribarstvu i ruralnom razvoju u iznosu 24.218,76 EUR.

**Šifra 64**

**Prihodi od imovine**

Prihodi od imovine iskazani u iznosu 1.349,18 EUR odnose se na sljedeće stavke prihoda:

* Kamate na oročena sredstva i depozite po viđenju u iznosu 150,63 EUR
* Prihode od zateznih kamata u iznosu 608,08 EUR
* Prihodi od pozitivnih tečajnih razlika i razlika zbog primjene valutne klauzule u iznosu 590,47 EUR

Iskazani prihodi od imovine bilježe porast od 114,97% u odnosu na ostvareno u 2023. godini.

**Šifra 65**

**Prihodi po posebnim propisima**

Prihodi po posebnim propisima ostvareni u iznosu 4.183.618,99 EUR odnose se na sljedeće stavke:

* refundacije od osiguravajućeg društva u iznosu 10.670,30 EUR
* refundacije za lučku pristojbu u iznosu 35.180,98 EUR
* prihode od obavljanja izletničke djelatnosti u iznosu 4.137.767,71 EUR. Ustanova bilježi blagi porast prihoda od izleta od 0,88% u odnosu na ostvarenje u 2023. godini. Tijekom 2024. godine povećan je broj posjetitelja za 1,59% i prosječna cijena izleta za 3,17% u odnosu na prethodnu godinu.

**Šifra 66**

**Prihodi od prodaje proizvoda i robe te pruženih usluga i prihodi od donacija**

Prihodi od prodaje proizvoda i roba te pruženih usluga i prihodi od donacija ostvareni su u ukupnom iznosu od 6.879.034,03 EUR i odnose se na sljedeće stavke prihoda:

* Prihodi od prodaje proizvoda i robe odnosno trgovačke robe (sladoledi, cigarete i sl.) na šankovima Ustanove u iznosu 102.234,85 EUR što predstavlja povećanje od 9,14% u odnosu na prethodnu godinu.
* Prihodi od pruženih hotelijerskih usluga u iznosu 6.771.304,28 EUR, od kojih 3.104.605,14 EUR čine prihodi od smještaja, 1.761.487,48 EUR prihodi od ugostiteljskih usluga, prihodi od sporta u iznosu 925.583,11 EUR, prihodi od veza broda 374.323,69 EUR, te ostali prihodi pruženih usluga u iznosu 605.304,86 EUR. Prihodi od pruženih hotelijerskih usluga veći su u odnosu na ostvarene u 2023. godini za 4,31% odnosno 279.914,20 EUR.

Prihodi od pruženih ostalih usluga čine naplaćene usluge iznajmljivanja prostora za postavljene bankomate, prihodi od pruženih koncesija za oplovljavanje odnosno turističko posječivanje plovilima i ostale koncesije, prihodi od naplaćenih naknada za ronilačke zarone, prihodi od pruženih usluga prijevoza, prihodi od usluga lova, prihoda od ostalih usluga naplaćenih putem recepcije, prihoda refundacija režijskih troškova naplaćenih MORH-u i Državnim nekretninama.

* Prihodi od donacija ostvareni su u iznosu 5.494.,90 EUR, čine ih tekuće donacije fizičkih osoba u iznosu 694,90 EUR za slonicu Lanku i kapitalne donacije u iznosu 4.800 EUR i odnose se na donaciju umjetničke slike procijenjene vrijednosti 2.800 EUR i solarne konzole za parkovnu klupu u iznosu 2.000 EUR.

**Šifra 67**

**Prihodi iz nadležnog proračuna**

Prihodi iz nadležnog proračuna odnose se na primljena sredstva od nadležnog Ministarstva zaštite okoliša i zelene tranzicije u iznosu 750.000 EUR za pokriće rashoda za zaposlene. U prethodnoj godini Ustanova je ostvarila prihode po navedenoj osnovi u iznosu 265.466 EUR što predstavlja povećanje od 182,54% u 2024. godini.

**Šifra 68**

**Ostali prihodi**

Ostali prihodi ostvareni su u iznosu 29.445,05 EUR i odnose na naplatu mandatnih kazni u iznosu 18.149,77 EUR te ostale nespomenute prihode u iznosu 11.295,28 EUR, inventurni viškovi prema godišnjoj inventuri, naplata obustave manjka zaposlenika, isplata dividende i ostali prihodi.

**Bilješka br. 1.2. - Rashodi poslovanja**

Za razliku od prihoda poslovanja, a sukladno odredbama Pravilnika o proračunskom računovodstvu i Računskom planu, rashodi poslovanja priznati su temeljem nastanka poslovnog događaja, neovisno o plaćanju.

Ustanova je u razdoblju od siječanja do prosinca 2024. godini ostvarila ukupne rashode u iznosu 13.841.509,54 EUR koje čine rashodi poslovanja u iznosu 13.508.711,19 EUR te rashodi za nabavu nefinancijske imovine u iznosu 332.798,35 EUR. Ostvareni ukupni rashodi viši su u odnosu na ostvarene u 2023. godini za 19,63% odnosno za 2.549.030,19 EUR. Rashodi poslovanja bilježe porast u odnosu na ostvareno tijekom 2023. godine za 23,90% odnosno za 2.605.867,32 EUR.

Rashodi za nabavu nefinancijske imovine manji su u odnosu na ostvareno u 2023. godini za 14.59% odnosno 56.837,13 EUR.

Ostvareni rashodi poslovanja sljedeće su strukture:



**Šifra 31**

**Rashodi za zaposlene**

Rashodi za zaposlene ostvareni su u ukupnom iznosu 8.229.752,87 EUR i odnose se na:

* Isplaćene plaće za redovan rad u iznosu 6.339.524,30 EUR
* Isplaćene plaće za prekovremeni rad u iznosu od 158.107,61 EUR
* Ostale rashode za zaposlene u iznosu od 671.576,97 EUR
* Ukupno isplaćene doprinose na plaće u iznosu od 1.060.543,99 EUR

Ukupno ostvareni rashodi za zaposlene veći su za 37,91% u odnosu na isto razdoblje prethodne godine. Povećanje rashoda za zaposlene posljedica je primjene novog Zakona o plaćama u državnoj i javnim službama i Uredbe o nazivu radnih mjesta, uvjetima za raspored i koeficijentima za obračun plaće u javnim službama.

**Šifra 32**

**Materijalni rashodi**

U strukturi ostvarenih materijalnih rashoda u iznosu 5.170.857,01 EUR evidentirane su sljedeće skupine troškova:

* Naknade troškova zaposlenima u iznosu 275.209,01 EUR bilježe povećanje od 27,84% u odnosu na ostvarenje prošle godine. Naknade troškova zaposlenima čine troškovi za službena putovanja u iznosu 48.711,91 EUR, porast 84,66%, naknade za prijevoz u iznosu od 194.702,37 EUR porast 13,68% i stručno usavršavanje zaposlenika u iznosu od 32.487,73 EUR porast 86,31%.
* Rashodi za materijal i energiju ostvareni su u iznosu 2.014.785,49 EUR i veći su za 82.016,07 EUR u odnosu na ostvarenje 2023. godine.

Povećanje rashoda za materijal i energiju ostvareno je u stavkama troškova nabave uredskog i ostalog materijala za 13.361,85 EUR odnosno 7,20%, troškova energije u iznosu 27.850,73 EUR povećanje 4,94%, materijala i dijelova za tekuće i investicijsko održavanje u iznosu 111.689,96 EUR odnosno 57,44%.

Troškovi materijala i sirovina ostvareni su u iznosu 801.122,20 EUR i manji su za 26.788,86 EUR, odnosno 3,24% u odnosu na prošlu godinu. Troškovi nabave sitnog inventara i auto guma ostvareni su u iznosu 51.340,89 EUR što je smanjenje za 29.409,80 EUR, odnosno 36,42% u odnosu na prethodnu godinu. Troškovi nabave radne i zaštitne odjeće ostvareni su u iznosu 65.311,09 EUR što predstavlja smanjenje za 14.687,81 EUR odnosno 18,36% u odnosu na isto razdoblje prethodne godine.

* Rashodi za usluge u iznosu 2.302.804,30 EUR veći su u odnosu na ostvarene u 2023. godini za 183.217,90 EUR odnosno 8,64%.

Povećanje rashoda za usluge ostvareno je u stavkama usluga tekućeg i investicijskog održavanja za 199.028,25 EUR odnosno 21,49%, usluga promidžbe i informiranja u iznosu 9.325,81 EUR odnosno 9,04%, komunalnih usluga u iznosu 21.771,55 EUR odnosno 10,19% i ostalih usluga 21.771,55 EUR odnosno 10,19% povećanja u odnosu na 2023. godinu.

Najznačajnije stavke rashoda za usluge odnose se na:

- usluge tekućeg i investicijskog održavanja u iznosu 1.125.323,69 EUR od čega rashodi za održavanje građevinskih objekata iznose 296.578,01 EUR, usluge tekućeg i investicijskog održavanja postrojenja i opreme 197.233,08 EUR, usluge tekućeg i investicijskog održavanja prijevoznih sredstava 267.584,39 EUR i ostale usluge tekućeg i investicijskog održavanja 363.928,21. Rashode održavanja građevinskih objekata čine zidarski i završni radovi uređenja soba u Hotelu Neptun, radovi na sanaciji Torpedo baterije na Malom Brijunu za što su dobivena sredstva Ministarstva kulture i medija, ugradnja opreme za dizalo hotela Neptun i druga manje značajna ulaganja u građevinske objekte.

Pojedinačno najveći troškovi za održavanje opreme odnose se na troškove održavanja internetskog sustava, servise kompresora i klima uređaja i održavanje ugostiteljske opreme. Rashodi održavanja prijevoznih sredstava odnose na troškove remonta i dodatnih radova m/t Supin u iznosu 111.787,84 EUR, održavanja m/b Veli Brijun u iznosu 33.995,44 EUR, Mali Brijun u iznosu 30.944,89 EUR i servise ostalih plovila, vlakova, elektromobila i ostalih nenavedenih prijevoznih sredstava u iznosu 85.392,94 EUR. Ostale usluge tekućeg i investicijskog održavanja u iznosu 363.928,21 EUR odnose se na sanaciju postojećih puteva i prometnica na Velikom Brijunu sufinanciranim sredstvima Fonda za zaštitu okoliša i energetsku učinkovitost.

- rashodi za komunalne usluge ostvareni su u iznosu od 333.936,46 EUR i porasli su za 1,21% odnosno za 3.985,06 EUR u odnosu na prethodnu godinu.

- rashodi za zdravstvene i veterinarske usluge ostvarene su u iznosu 31.530,66 EUR i smanjeni su za 5,99%, odnosno 2.009,41 EUR u odnosu na prethodnu godinu.

- rashodi za računalne usluge ostvareni su u iznosu 133.257,73 EUR i smanjeni su za 8,40% odnosno 12.212,94 EUR u odnosu na prethodnu godinu

-ostale usluge ostvarene u iznosu 235.474,24 EUR čine grafičke i tiskarske usluge u iznosu 35.566,31 EUR, film i fotografske usluge 5.232,20 EUR, usluge registracije prijevoznih sredstva 5.009,54 EUR, troškovi objave oglasa 5.884,24 EUR i ostale nespomenute usluge 183.424,55 EUR najvećim dijelom troškovi provizije rezervacijskog sustava za usluge smještaja.

* Naknade troškova osobama izvan radnog odnosa manje su u odnosu na prethodnu godinu i ostvarene su u iznosu 153,71 EUR
* Ostali nespomenuti rashodi poslovanja ostvareni su u iznosu 577.211,50 EUR i veći su za 19,39%, odnosno za 93.740,93 EUR u odnosu na prošlu godinu. Povećanje ostalih nespomenutih rashoda čine povećanja rashoda za rad predstavničkih i izvršnih tijela, povjerenstava i sl. za 27,90%, premija osiguranja za 1,91%, troškova reprezentacije za 22,03%, pristojba i nakanada za 11,80% i ostalih nespomenuti rashodi poslovanja za 44,43%.

Ostali nespomenuti rashodi poslovanja u iznosu 176.415,86 EUR bilježe porast u iznosu 54.270,31 EUR u odnosu na godinu prije kad su iznosi 122.145,55 EUR i čine ih rashodi za provizije na kreditne kartice u iznosu 97.382,21 EUR, povratna naknada 2.255,82 EUR i ostali nespomenuti rashodi u iznosu 76.777,83 EUR.

**Šifra 34**

**Financijski rashodi**

Financijski rashodi Ustanove evidentirani su u iznosu 26.936,85 EUR i povećani su za 55 % odnosno za 9.558,50 EUR u odnosu na ostvarene 2023. godini, a čine ih rashodi za bankarske usluge i usluge platnog prometa, negativne tečajne razlike i zatezne kamate.

**Šifra 36**

**Pomoći dane u inozemstvo i unutar općeg proračuna**

Pomoći dane u inozemstvo i unutar općeg proračuna ostvarene su u iznosu od 81.164,46 EUR i odnose se na 3% ostvarenih prihoda od obavljanja posjetiteljske djelatnosti koji su temeljem Pravilnika o mjerilima i načinu korištenja donacija i vlastitih prihoda nacionalnih parkova i parkova prirode (NN 65/2017) tijekom godine uplaćeni u državni proračun na izdvojeni izvor sredstava pod nazivom Zajednička sredstva parkova Hrvatske. Iznos uplaćenih sredstava manji je u odnosu na prethodnu godinu jer je iznos od 42.449 EUR uplaćen prethodne godine kao rashodi budućih razdoblja.

**Bilješka br. 1.3. – Prihodi i rashodi od nefinancijske imovine**

U financijskim izvještajima za razdoblje od siječnja do prosinca 2024. godine rashodi za nabavku nefinancijske imovine Ustanove evidentirani su u skladu sa odredbama Pravilnika o proračunskom računovodstvu i Računskom planu i u cjelosti priznati u trenutku nabavke.

**Šifra 72**

**Prihodi od prodaje proizvedene dugotrajne imovine**



Prihodi od prodaje nefinancijske imovine u razdoblju od siječnja do prosinca 2024. godine ostvareni su u iznosu 12.672 EUR i odnose se na prodaju osnovnog stada. Isti bilježe porast od 7,21% odnosno 851,94 EUR u odnosu na ostvareno u prethodnoj godini.

**Šifra 4**

**Rashodi za nabavu nefinancijske imovine**

Rashodi za nabavu nefinancijske imovine iskazani su u ukupnom iznosu od 332.798,35 EUR i manji su odnosu na prethodnu godinu za 56.837,13 EUR kada su isti iznosili 389.635,48 EUR. Rashode za nabavu nefinancijske imovine čine rashodi za nabavu proizvedene dugotrajne imovine u iznosu od 308.818,74 EUR i rashodi za dodatna ulaganja na nefinancijskoj imovini u iznosu 23.979,61 EUR.

Rashodi za nabavu proizvedene dugotrajne imovine manji su za 19,09% odnosno 75.877,07 EUR u odnosu na ostvarenje 2023. godine dok su rashodi za dodatna ulaganja na nefinancijskog imovini veći za 202,02% odnosno za 16.039,94 EUR u odnosu na ostvarene u 2023. godini.



Rashodi za nabavu proizvedene dugotrajne imovine odnose se na sljedeće stavke rashoda:

* Rashodi za nabavku i izgradnju građevinskih objekata u iznosu 4.172,57 EUR a čine ih rashodi za nabavu i izgradnju poslovnih objekata u iznosu od 4.000 EUR te ostalih građevinskih objekata u iznosu od 172,57 EUR.
* Rashodi za nabavku postrojenja i opreme u iznosu 236.647,65 EUR koji su manji u odnosu na prethodnu godinu za 28,17% odnosno 92.815,44 EUR. Od ukupno iskazanih rashoda ulagalo se u nabavu uređaja, strojeva i opreme za ostale namjene u iznosu 109.539,18 EUR, opremu za održavanje i zaštitu 59.549,71 EUR, uredsku opremu 23.385,71 EUR, komunikacijsku opremu 21.050,27 EUR, instrumente, uređaje i stojeve 17.843,78 i sportsku opremu 5.200 EUR.
* Rashodi za nabavku prijevoznih sredstava u iznosu 56.198,52 EUR odnose se na nabavljena prijevozna sredstva u cestovnom prometu, teretno vozilo i dostavno vozilo.
* Knjige, umjetnička djela i ostale izložbene vrijednosti ostvarene u iznosu 11.800 EUR čine rashodi postavljanja stalnog interpretacijskog postava na temu oprašivača financiranih dodjeljenim sredstvima iz Zajedničkih sredstva nadležnog Misnistarstva za program očuvanja divljih oprašivača i donacija slike „We are Butter flies“ autorice Eve Petrič.

Rashodi za dodatna ulaganja na nefinancijskoj imovini ostvareni su u iznosu 23.979,61 EUR i veći su u odnosu na rashode ostvarene u 2023. godini za 202,02% odnosno 16.039,94 EUR. Rashodi za dodatna ulaganja na nefinancijskoj imovini u 2024. godini odnose se na dodatna ulaganja na postrojenjima i opremi, i to klimatizacijskom sustavu , računalnoj i telekomunikacijskoj mreži i ugradnji solarne konzole u parkovnu klupu.

**Bilješka br. 1.4. – Primici i izdaci od financijske imovine**

U obrascu PR-RAS za razdoblje od siječnja do prosinca 2024. godine na pozicijama od AOP-a 413 do AOP-a 631 Ustanova nema evidentiranih primitaka i izdataka za financijsku imovinu budući da je Ustanova sve izdatke tekuće godine financirala iz vlastitih sredstava te sredstava donacija i financijskih sredstava projekata.

**Bilješka br. 2. – Rezultat poslovanja Ustanove**

**Šifra X001 – Višak prihoda poslovanja**

**Šifra 92211 -Višak / manjak prihoda poslovanja – preneseni**

U okviru konta 92211 iskazan je iznos od 4.801.949,70 Eur, a odnosi se na preneseni višak prihoda poslovanja iz 2023. godine koji je evidentiran u obrascu Bilance u koloni prethodne godine u iznosu od 4.792.652,52, te je uvećan za iznose koji su tijekom godine knjiženi na kontu 92211, a odnose se na:

* Otpisane obveze prema dobavljačima i otpisane obveze za primljene predujmove kupaca koji su prestali sa poslovanjem i brisani iz evidencija u registru Trgovačkog suda knjižene u korist Ustanove temeljem godišnjeg elaborata o popisu imovine u ukupnom iznosu od 12.740,34 Eur-a
* Ispravke iz prethodnih razdoblja koji su generirani prilikom uvođenja novog knjigovodstvenog programa i knjiženi su na teret Ustanove u iznosu od 3.443,16 Eur

U tijeku tekuće godine ostvaren je manjak prihoda poslovanja iskazan na šifri obrasca Y001 u iznosu od 1.196.981,32 Eur na što je najvećim dijelom utjecalo povećanje troškova rashoda za zaposlene koji su porasli za 37,9% u odnosu na isto razdoblje prethodne godine.

**Šifra 9222 -Manjak prihoda od nefinancijske imovine – preneseni**

**Šifra Y006 – Višak prihoda i primitaka raspoloživ u sljedećem razdoblju (kolona prethodne**

 **godine)**

U okviru konta 92222 iskazan je iznos od 9.836.186,25 Eur, a koji se odnosi na preneseni manjak od nefinancijske imovine iz 2023. godine evidentiran u obrascu Bilance u koloni prethodne godine u iznosu od 9.543.459,29 Eur te je tijekom tekuće godine uvećan za:

* iznos obračunate amortizacije u 2024. godini za proizvedenu dugotrajnu imovinu Ustanove u iznosu od 292.726,96 Eur i knjiženu direktno na konto 92222 o čemu je detaljnije pisano u nastavku bilješki

Navedeni iznos obračunate amortizacije odnosi se samo na amortizaciju one dugotrajne imovine Ustanove čija nabavna vrijednost prilikom nabavke nije teretila rashode poslovanja.

Naime, budući da je Ustanova, kako je to već ranije i istaknuto, do 31.12.2012. godine vodila knjigovodstvo sukladno Uredbi o računovodstvu neprofitnih organizacija nabavna vrijednost dugotrajne materijalne imovine nije teretila rashode Ustanove u trenutku nabavke već kroz obračun amortizacije koji je vršen tijekom korisnog vijeka trajanja imovine.

Međutim, prelaskom na proračunsko računovodstvo pojavio se problem knjiženja neotpisanog dijela dugotrajne materijalne imovine budući da sukladno Pravilniku o proračunskom računovodstvu amortizacija ne tereti rashode Ustanove već umanjuje izvore financiranja.

Kako bismo obračun amortizacije mogli knjižiti sukladno Pravilniku o proračunskom računovodstvu, za iznos preostale neotpisane vrijednosti one dugotrajne imovine za čiju nabavu nisu terečeni rashodi Ustanove na dan 01.01.2013. povećani su izvori financiranja uz istovremeno odobrenje konta 1911 – Rashodi budućih razdoblja u iznosu od 121.990.099 kn odnosno 16.190.868,54 Eur

Nakon provedenog godišnjeg obračuna amortizacije za iznos amortizacije se umanjuje iskazani saldo na kontu 1911 uz istovremeno povećanje dugovne strane konta 92222 – Manjak prihoda od nefinancijske imovine čime se za iznos godišnjeg obračuna amortizacije direktno tereti poslovni rezultat Ustanove.

Naime, da je Ustanova nastavila knjiženje sukladno Uredbi o računovodstvu neprofitnih organizacija iznos od 121.990.099 kn odnosno 16.190.868,54 Eur teretio bi poslovni rezultat tijekom korisnog vijeka imovine i stoga je donesena Odluka da se poslovni rezultat Ustanove i dalje umanjuje za godišnji iznos amortizacije jer bi u protivnom poslovni rezultat Ustanove bio krivo iskazan budući da nabavka ove imovine nikada ne bi teretila poslovni rezultat Ustanove.

Kako računski plan proračuna, sukladno Pravilniku proračunskog računovodstva, nema predviđen konto za knjiženje obračunate amortizacije navedeni iznos proknjižen je direktno na konto 92222 – Manjak prihoda od nefinancijske imovine i kao takav iskazan u obrascu PR-RAS na šifri obrasca 92222.

Međutim, treba istaknuti da se poslovni rezultat ne tereti za cjelokupni iznos obračunate amotizacije nego samo za iznos amortizacije onih sredstava čija nabavna vrijednost nije teretila rashode Ustanove tijekom nabavke.

Naime, kako su dana 01.01.2008. godine stupile na snagu izmjene Uredbe o računovodstvu neprofitnih organizacija upravo vezano za promjenu načina knjiženja obračunate amortizacije Ustanova je i do 31.12.2012. ukupno obračunatu amortizaciju djelila u tri grupe ovisno o tome da li je nabavna vrijednost imovine teretila poslovni rezultat u trenutku nabavke

* 1. grupa – amortizacija za sredstva nabavljenja do 31.12.1999. godine
* 2. grupa – amortizacija za sredstva nabavljena u periodu od 01.01.2000. – 31.12.2007. godine
* 3. grupa – amortizacija za sredstva nabavljena u periodu od 01.01.2008. – 31.12.2012. godine

U skladu sa navedenim, prethodnih je godina amortizacija za 1. i 3. grupu knjižena na teret rashoda Ustanove budući da u trenutku nabavke te imovine nije terećen poslovni rezultat dok je 2. grupa amortizacije knjižena samo na teret izvora budući da je u periodu od 01.01.2000. do 31.12.2007. godine odnosno do donošenja izmjena Uredbe dana 01.01.2008. godine za nabavku imovine terećen poslovni rezultat u cjelosti te je amortizacija knjižena samo na teret Izvora.



Prema prikazu u tablici obračunata amortizacija za sveukupnu dugotrajnu imovinu Ustanove u iznosu od 1.207.256,18 Eur knjižena je u skladu sa Pravilnikom o proračunskom računovodstvu odnosno kroz smanjenje izvora financiranja, koji su sa danom 01.01.2013. godine uvećani za neotpisanu vrijednost u iznosu 121.990.099 kn odnosno 16.190.868,54 Eur dok je samo iznos od 292.726,96 Eur knjižen istovremeno i na teret konta 92222 – Manjak prihoda od nefinancijske imovine.

**Šifra 9222-9221 (kolona tekuće godine)**

**Šifra Y006 ( kolona prethodne godine)**

**Manjak prihoda od nefinancijske imovine – preneseni**

Preneseni manjak prihoda i primitaka iskazan na šifri 9222-9221 u koloni tekuće godine u iznosu od 5.034.236,55 Eur veći je za 283.429,78 Eur od ostvarenja 2023. godine koje je iskazano na šifri Y006 u koloni prethodne godine u sveukupnom iznosu od 4.750.806,77 Eur. Iznos od 283.429,78 Eur odnosi se, kao što je već prethodno navedeno, na knjiženja provedena tijekom tekuće godine na skupini konta 922 u sljedećim iznosima:

* obračunatu amortizaciju u 2024. godini u iznosu od 292.726,96 Eur za imovinu nabavljenu u razdoblju do 31.12.1999. godine i u razdoblju od 01.01.2008. do 31.12.2012. godine koja u trenutku nabavke nije teretila troškove poslovanja budući je u tom razdoblju Ustanova poslovne knjige vodila sukladno Uredbi o računovodstvu neprofitnih organizacija. Kako Pravilnikom o proračunskom računovodstvu u računskom planu nije predviđen zaseban konto za evidentiranje troškova obračunate amortizacije navedeni iznos od 292.726,96 Eur je kontiran direktno na teret konta 92222 – Manjak prihoda od nefinancijske imovine i kao takav uvećava iznos ostvarenog manjka prethodne godine. Detaljnije o problematici obračuna amortizacije i preostale sadašnje vrijednosti rashodovane imovine pisano je u prethodnom dijelu teksta.
* Iznos od 9.297,18 koji se odnosi na proknjižene otpise obveza temeljem godišnjeg elaborata u iznosu od 12.740,34 u korist Ustanove te proknjižene ispravke iz prethodnih godina na teret Ustanove u iznosu od 3.443,16 Eur-a o čemu je detaljnije pisano u prethodnom tekstu.

**Šifra 19**

**Rashodi budućih razdoblja**

U okviru skupine konta 19 iskazan je ukupan iznos od 7.666.001,76 Eur koji se odnosi na slijedeće stavke

* iznos od 7.662.907.21 Eur predstavlja preostalu neotpisanu vrijednost dugotrajne materijalne imovine koja je nabavljenja prije prelaska na knjiženje prema Pravilniku o proračunskom računovodstvu te prilikom nabavke nije teretila poslovni rezultat o čemu je detaljnije pisano u prethodnom dijelu Bilješki. Nakon provedenog obračuna amortizacije za 2024. godinu u iznosu od 292.726,96 Eur preostala sadašnja vrijednost rashodovane imovine na dan 31.12.2024. godine iznosi 7.662.907,12.

U skladu sa navedenim, i u budućim poslovnim godinama, za iznos godišnjeg obračuna amortizacije umanjivati će se stanje na kontu 1911 – Rashodi budućih razdoblja uz istovremeno terećenje konta 92222 – Manjak prihoda od nefinancijske imovine.

* Preostali iznos od 3.094,55 Eur odnosi se na saldo obračunskih konta za nenaplaćene kreditne kartice fakturiranih usluga izletničkog turizma

**Šifra Z007- Z009**

**Prosječan broj zaposlenika**

Prosječan broj zaposlenih na osnovi stanja na početku i na kraju izvještajnog razdoblja na dan 31.12.2023. g. iznosio je 295 zaposlenika dok je za isto izvještajno razdoblje tekuće godine iznosio 307 zaposlenika . Do povećanja prosječnog broja zaposlenih došlo je zbog konstantnog povećanja obima kao i zahtjevnosti pojedinih poslova posebno u području pružanja ugostiteljskih i izletničkih usluga. Shodno povećanju prosječnog broja zaposlenika povećan je i prosječan broj zaposlenih na osnovi sata rada koji je u 2023. godini iznosio 305 zaposlenika dok je u 2024. godini iznosio 317 zaposlenika što je za 3,9% više u odnosu na prethodnu godinu.

**Bilješka br. 3.: Bilješke uz Bilancu Ustanove**

**Bilješka br. 3.1. – Imovina Ustanove**

**Šifra 02**

**Proizvedena dugotrajna imovina**

Sadašnja vrijednost proizvedene dugotrajne imovine Ustanove na dan 31.12.2024. godine iskazana je u vrijednosti od 14.027.327,27 Eur što je za 5,60 % manje u odnosu na prethodnu godinu.

Prikaz kretanja sredstava proizvedene dugotrajne imovine Ustanove tijekom 2024. godine iskazan je na sljedećim kontima:



**Šifra 06**

**Proizvedena kratkotrajna imovina**

Iako je Pravilnikom o proračunskom računovodstvu predviđeno da se kratkotrajna imovina priznaje kao rashod odmah u trenutku nabave, budući da se Ustanova bavi djelatnošću trgovine i pružanja ugostiteljskih usluga sveukupna kratkotrajna imovina se priznaje u rashode tek u trenutku prodaje odnosno trošenja.

Stanje proizvedene kratkotrajne imovine Ustanove na dan 31.12.2024. godine iznosilo je ukupno 109.062,86 Eur a pregled proizvedene kratkotrajne imovine po pojedinačnim kontima iskazano je u sljedećoj tablici:

|  |  |  |  |  |
| --- | --- | --- | --- | --- |
| **Konto** | **Naziv** | **Stanje** | **Stanje** | **Index** |
|  |  | **01.01.2024.** | **31.12.2024.** | **kol 3. /kol 4.** |
| 1. | 2. | 3. | 4. | 5. |
|   |   |   |   |   |
| 06132 | Zalihe goriva, lož ulja i plina | 8.016,21 | 9.297,56 | 115,98 |
| 06133 | Zalihe hrane i pića | 34.628,29 | 37.288,32 | 107,68 |
| 061390 | Zalihe materijala za redovno poslovanje | 4.104,51 | 6.172,25 | 150,38 |
| 061392 | Zalihe materijala za tek. i inv. održavanje | 93,56 | 45,48 | 48,61 |
| 061393 | Zalihe suvenira, brošura i slično | 13.489,98 | 13.383,78 | 99,21 |
| 061394 | Zalihe cigareta, sladoleda i slično | 701,85 | 2.380,40 | 339,16 |
| 061395 | Zalihe ambalaže | 4.412,83 | 4.793,11 | 108,62 |
| 061399 | Ostale zalihe za redovne djelatnosti | 0,00 | 0,00 | 0,00 |
| **061** | **Ukupno zalihe za obavljanje djelat.** | **65.447,23** | **73.360,90** | **112,09** |
| 064110 | Zalihe trgovačke robe | 59.038,08 | 56.422,44 | 95,57 |
| 064115 | Ukalkulirani PDV u zalihama | -11.619,72 | -11.096,60 | 95,50 |
| 064116 | Ukalkulirana marža u zalihama | -10.573,01 | -9.623,88 | 91,02 |
| **064** | **Ukupno roba za daljnju prodaju** | **36.845,35** | **35.701,96** | **96,90** |
|   |   |   |   |   |
|  | **Ukupno** | **102.292,58** | **109.062,86** | **106,62** |

Iz priložene tablice vidljivo je da je stanje zaliha materijala za obavljanje redovne djelatnosti veće je za 12,09% u odnosu na prethodnu godinu, dok je stanje zalihe robe za daljnju prodaju manje za 3,10%.

**Šifra 11**

**Novac u banci i blagajni**

U okviru skupine konta 11 iskazana je vrijednost sredstva na žiro-računu u banci i blagajnama Ustanove u iznosu od 2.568.053,27 Eur što je što je za 38,20 % manje u odnosu na prethodnu godinu kada je stanje novčanih sredstava iznosilo 4.156.751,09 Eur, prije svega zbog znatnog povećanja isplata za plaće zaposlenika Ustanove. Rashodi za zaposlene porasli su u tekućoj godini za 37,9 % u odnosu na prethodnu godinu.

**Šifra 124**

**Potraživanja za više plaćene poreze i doprinose**

U okviru konta 124 iskazano je potraživanje za obračunati pretporez koji je u tekućoj godini iznosio 75.371,71 Eur dok je u prethodnoj godini iznosio 112.780,25 Eur što je smanjenje od 33,2% budući je Ustanova krajem prethodne godine zaprimila nekoliko vrijednosno značajnijih računa dobavljača za održavanje objekata i prijevoznih sredstava, kao i nabavku teretnog vozila, klime u hotelima i ostale dugotrajne imovine što je uvjetovalo značajnije povećanje potraživanja prethodne godine u odnosu na tekuću.

**Šifra 16**

**Potraživanja za prihode poslovanja**

Potraživanja za prihode poslovanja na dan 31.12.2024. godine ostvarena su u iznosu od 70.002,61 Eur i odnose se na:

* potraživanja za prihode od imovine u iznosu od 25.108,83 Eur
* potraživanja za prihode od prodaje proizvoda i roba te pruženih usluga u iznosu od 81.430,29 Eur
* Potraživanja za ostale prihode od 5.143,60 Eur
* te proveden ispravak vrijednosti potraživanja u iznosu od 41.680,11 Eur

Ukupna potraživanja od kupaca evidentirana u okviru skupine konta 16 manja su u odnosu na prethodnu godinu za 33,50% prije svega zbog bolje naplativosti dospjelih potraživanja po ispostavljenim izlaznim računima.

**Šifra 17**

**Potraživanja od prodaje nefinancijske imovine**

U okviru konta 17 – Potraživanja od prodaje nefinancijske imovine iskazan je iznos od 40.295,23 Eur dok je u okviru pripadajućeg konta 97 – Obračunati prihodi od prodaje nefinancijske imovine iskazan iznos od 1.792,00 Eur.

Do razlike prikazanih iznosa potraživanja u okviru skupine konta 17 i skupine konta 97 došlo je iz razloga što je Ustanova do dana 31.12.2012. godine vodila knjige sukladno Pravilniku o računovodstvu neprofitnih organizacija te se ukupna potraživanja za prihode poslovanja iskazana na dan 31.12.2024. godine dijele na dio potraživanja obračunatih do 31.12.2012. godina, i na preostali dio potraživanja nastalih nakon 01.01.2013.g. odnosno od dana prelaska na vođenje knjigovodstva prema Pravilniku o proračunskom računovodstvu.

Sukladno Pravilniku o proračunskom računovodstvu prihodi za potraživanja nastali nakon 01.01.2013. godine knjiženi su na pripadajućim kontima razreda 9 i tek po naplati odnosno priljevu na žiro-račun iskazan je prihod na kontima razreda 7.

Međutim, kako su, sukladno Pravilniku neprofitnog računovodstva, potraživanja iz ranijih godina, već oprihodovana u godini nastanka ova potraživanja iskazna su samo na kontima razreda 17 bez prikazivanja obračunskih prihoda u razredu 9. Iz navedenog razloga iskazana potraživanja u okviru razreda 17 veća su od iskazanih obračunatih prihoda na kontima razreda 97 – obračunati prihodi poslovanja.

Osim toga, budući da je Ustanova u sustavu PDV-a iznosi potraživanja u okviru razreda 17 uvećani su za iznos PDV-a u odnosu na obračunske prihode iskazane u okviru razreda 97.

Pregled potraživanja na kontima razreda 17 iskazan je u slijedećoj tablici:



U okviru skupine konta 16 nije iskazana razlika u iznosu potraživanja na skupini konta klase 1 i klase 9 kao što je to slučaj u okviru skupine konta 17 budući da u okviru potraživanja evidentiranih na skupini konta 16 nije preostalo nenaplaćenih potraživanja iz razdoblja koja su prethodila 2013. godini.

**Šifra 19**

**Rashodi budućih razdoblja**

Na kontima skupine 19 iskazana je neotpisana vrijednost one dugotrajne imovine Ustanove za čiju nabavnu vrijednost nije prilikom nabavke terećen poslovni rezultat Ustanove, a detaljnije o tome pisano je u prethodnom dijelu Bilješki o Izvještaju o prihodima i rashodima vezano za šifru obrasca 9222-9221.

**Bilješka br. 3.2. – Obveze Ustanove**

**Šifra 23**

**Obveze za rashode poslovanja**

Ukupne obveze za rashode poslovanja na dan 31.12.2024. iznosile su ukupno 1.236.742.53 Eur, a odnose se na slijedeće stavke:

* Obveze za zaposlene odnosno obveze za obračunatu plaću od prosinca 2024. godine koja će biti isplaćena u siječnju 2025. godine u iznosu od 651.301,49 Eur, a veće su za 33 % u odnosu na prethodnu godinu zbog povećanog broja djelatnika kao i povećanja osnovica za isplatu plaća
* Obveze za materijalne rashode u iznosu od 232.979,51 Eur koje su za 38,90% manje u odnosu na prethodnu godinu, a najvećim dijelom su rezultat smanjenja obveza za usluge tekućeg i investicijskog održavanja koje su smanjene za 83,23% u odnosu na bilancu prethodne godine budući su krajem godine pristigli vrijednosno značajni računi za održavanje prijevoznih sredstava u pomorskom prometu te održavanje građevinskih objekata odnosno hotela, vila, pomorskih molova i slično, a čije je dospijeće bilo u 2024. godini
* Obveze za financijske rashode odnosno bankarske usluge i zatezne kamate iz odnosa sa dobavljačima u iznosu od 72,72 Eur
* Ostale tekuće obveze u iznosu od 352.388,81 Eur koje su za 28,90 % manje u odnosu na prethodnu godinu kada su iznosile 495.808,82 Eur. Smanjenje ostalih tekućih obveza se najvećim dijelom odnosi na smanjenje obveza za primljene predujmove turističkih agencija i individualnih gostiju koje su na dan 31.12.2024.g. iznosile 335.100,95 Eur i kao takve smanjile se za 22,47% u odnosu na prethodnu godinu kada su iznosile 432.244,19 Eur.

**Šifra 92211 / Šifra 92222**

**Višak prihoda poslovanja /**

**Manjak prihoda od nefinancijske imovine**

Na dan 31.12.2024. godine Ustanova je ostvarila poslovni rezultat iskazan u slijedećoj tablici:



Tijekom godine ostvaren je manjak prihoda poslovanja od 1.196.981,32 Eur te manjak prihoda od nefinancijske imovine u iznosu od 320.126,36 Eur.

Uz preneseni višak rezultata poslovanja iz prethodnih godina u iznosu od 4.792.652,52 Eur te provedena knjiženja u tijeku godine na kontima skupine 922 u korist Ustanove u iznosu od 9.297,18 Eur, o čemu je opširnije pisano u prethodnom dijelu Bilješki, na dan 31.12.2024. godine iskazan je kumulirani višak prihoda od poslovanja, a prije provedene kapitalne korekcije, u iznosu od 3.604.968,38 Eur.

Isto tako, uz preneseni manjak prihoda od nefinancijske imovine iz prethodnih godina u iznosu od 9.543.459,29 Eur te proknjižene vrijednosti obračunate amortizacije dugotrajne materijalne imovine knjižene na teret konta 9222 godine u ukupnom iznosu od 292.726,96 Eur manjak prihoda od nefinancijske imovine na dan 31.12.2024. godine, a prije knjiženja kapitalne korekcije, iznosio bi 10.156.312,60 Eur.

Nakon provedene obavezne korekcije poslovnog rezultata za primljene i realizirane kapitalne pomoći u iznosu od 26.419,10 Eur iskazan je višak prihoda od poslovanja te na dan 31.12.2024. godine iznosi 3.578.549,28 Eur uz istovremeno smanjenje negativnog rezultata nefinancijske imovine koji nakon provedene korekcije iznosi 10.129.893,50 Eur.

Iznos obavezne korekcije proveden je u skladu sa čl. 215 Pravilnika o proračunskom računovodstvu u ukupnom iznosu od 26.419,10 Eur za sredstva koja su knjižena na skupinama konta 63 i 66, a utrošena su za nabavu nefinacijske imovine:

* Konto 634250 – Kapitalne pomoći od ostalih izvanproračunskih korisnika državnog priračuna, koje se odnose na sredstva primljena vezano za provedbu projekta zaštite Plemenite periske u iznosu od 1.409,26 Eur
* Konto 639210 – Kapitalni prijenosi između proračunskih korisnika istog proračuna koja se odnose na sredstva primljena od nadležnog Ministarstva zaštite okoliša i zelene tranzicije za program zaštite divljih oprašivača u iznosu od 18.953,60 Eur
* Konto 66321 – odnose se na sredstva primljena prethodnih godina od fizičkih osoba u svrhu nabavke pomagala za slonicu u iznosu od 1.256,24 Eur
* Konto 66321 – odnose se na sredstva primljena od fizičkih osoba za donaciju umjetničke slike u iznosu od 2.800 Eur
* Konto 66323 – odnose se na sredstva primljena od trgovačkog društva za donaciju solarne konzole instalirane na parkovne klupe u iznosu od 2.000 Eur

**Šifra 991 / šifra 996**

**Izvanbilančna aktiva/pasiva**

Ukupna vrijednost izvanbilančnih stavki Ustanove na dan 31.12.2024. godine iznosi 71.304,63 Eur i odnosi se na slijedeće stavke:

* tuđa imovina na korištenju u ukupnom iznosu od 14.784,44 Eur i nepromjenjena je u odnosu na prethodnu godinu
* evidentirane instrumente osiguranja plaćanja kao i bankarsku garanciju u vrijednosti u ukupnoj vrijednosti od 56.520,19 Eur evidentiranih u tekućoj godini
* u skupini konta 9969 u bilance Ustanove prethodne godine bila je iskazana vrijednost sudskog spora iz radnih odnosa koji se vodio u u Općinskom sudu u Puli (posl. P -381/2020) u iznosu od 1.459,95 Eur. Kako je tijekom 2024. godine spor okončan isknjižena je navedena vrijednost te na dan 31.12.2024. godine Ustanova nema iskazanih potencijalnih obveza po osnovi sudskih sporova.

Osim toga, pored ugovora iz redovnog poslovanja sa kupcima i dobavljačima i po osnovu toga primljenih garancija plaćanja Ustanova nema evidentiranih dodatnih ugovornih odnosa koji uz ispunjenje određenih uvjeta mogu postati obveza ili imovina kao što su dana kreditna pisma, hipoteke i slično, a koji bi kao takvi bili evidentirani u izvanbilančnoj evidenciji.

**Bilješka br. 4.: Bilješke uz Izvještaj o promjenama u vrijednosti i obujmu imovine**

U Izvještaju o promjenama u vrijednosti i obujmu imovine na šifri obrasca P018 iskazane su promjene u obujmu proizvedene dugotrajne imovine koje se odnose na:

* povećanje odnosno prirast tijekom godine divljih životinja odnosno srna i jelena kao i životinja u safari parku u ukupnoj vrijednosti od 33.620 Eur
* smanjenje vrijednosti imovine od 9.549,14 Eur koje se odnosi na preostalu sadašnju vrijednost rashodovanih i uništenih sredstava dugotrajne materijalne imovine Ustanove kao i evidentiranu vrijednost uginuća životinja tijekom godine

Na šifri obrasca O035 iskazano je smanjenje vrijednosti obveza u ukupom iznosu od 9.029,28 Eur proknjiženih na temelju godišnjeg Elaborata Ustanove, a odnose se na otpisane obveze prema dobavljačima koji su prestali sa poslovanjem i brisani su iz registra Trgovačkog suda.

**Bilješka br. 5.: Bilješke uz Izvještaj o obvezama**

U obrascu Izvještaja o obvezama iskazan je ukupan iznos obveza na kraju izvještajnog razdoblja u ukupnoj vrijednosti od 1.240.373,01 Eur. Tako iskazane obveze Ustanove manje su za 12,64% u odnosu na stanje obveza na dan 31.12.2023. godine kada su iznosile 1.419.867,27 Eur.

U strukturi ostvarenih obveza stanje dospjelih obveza iznosi 8.591,30 Eur i manje je u odnosu na prethodnu godinu kada je iznosilo 26.200,90 Eur. Navedeni troškovi nisu plaćeni u dospijeću budući da do dana 31.12.2024. godine nisu bili ovjereni ulazni računi zbog nedostatke kompletne dokumentacije za ovjeru istih.

Vrijednost ukupno nedospjelih obveza na dan 31.12.2024. iznosi 1.231.781,71 Eur i kao takvo manje je za 11,62% u odnosu na prethodnu godinu kada je stanje nedospjelih obveza iznosilo 1.393.666,37 Eur budući da su krajem 2023. godine zaprimljeni vrijednosno značajni računi, prije svega, za usluge tekućeg i investicijskog održavanja prijevoznih sredstava u pomorskom prometu i održavanje građevinskih objekata sa dospijećem u 2024. godini što je onda utjecalo na povećanje obveza iskazanih na dan 31.12.2023. godine.

 Ravnateljica

 Javne ustanove Nacionalni park Brijuni

 Nataša Stojkovski